**Aduce-voi, Doamne la Tine!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aduce-voi, Doamne la Tine!

Aduce-voi, Doamne la Tine

Într-un buchet de ascultare

Iubirea-mi sfântă, arzătoare

Cu tot ce e mai bun în mine,

Pe-ale Tale căi sfinte, divine

Spre slava sacră-n închinare

Pentru dragostea cea mare

Ce-o văd în cugetări senine!

Aduce-voi, Doamne la Tine

Toate-arzătoarele-mi dorinţi

Ce le-am trecut de suferinţi,

Prin gemete şi prin suspine,

Prin harul sfânt care mă ţine

’Ntărindu-mă-n... făgăduinţi

Când deseori, am neputinţi

Căci Ţie totul... Ţi-aparţine!

Aduce-voi, Doamne la Tine

’N momente dulci de bucurii,

În ceasuri sfinte de vecernii,

Rugăciunile, de doruri pline

Spre zările-albastre, senine

Unde vor fi toţi, ai Tăi copii

Mărindu-Te Doamne-n vecii

Cântând, din harfele divine!

Flavius Laurian Duverna